Lescha davart ils salaris e davart la prevenziun professiunala da las commembras e dals commembers da la regenza (LSPR)    170.380   Lescha davart ils salaris e davart la prevenziun  professiunala da las commembras e dals commembers da la  regenza (LSPR)  dals 19-10-2006 (versiun dals 01-01-2007)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 4 da fanadur 20063),  concluda:  Art.  1 Salari annual 1 Il salari annual da las commembras e dals commembers da la regenza importa 118  pertschient dal maximum respectiv da la classa da salarisaziun la pli auta inclusiv il   13avel salari mensil tenor la lescha chantunala dal persunal4). 2 Il salari annual vegn pajà en 12 ratas mensilas da la medema grondezza.  Art.  2 Supplement presidial 1 Il supplement presidial importa 1/24 dal salari annual e vegn pajà mintga mais.  Art.  3 Supplements socials, prestaziuns en cas da mort 1 Il supplement social spezial, ils supplements per uffants e las prestaziuns en cas da  mort sa drizzan tenor las disposiziuns da la legislaziun chantunala dal persunal.  1) PCG 2006/2007, 543 2) DG 110.100 3) pagina 1079 4) DG 170.400  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/170.400/rm   170.380    Art.  4 Salari en cas d'impediment da la prestaziun da lavur 1 Il  salari  en cas  d'impediment  da la  prestaziun  da  lavur,  spezialmain  en cas  da  malsogna,  en cas  d'accident  durant  la  lavur  u  ordaifer  la  lavur  sco er  durant  la  gravidanza  e  suenter  la  naschientscha,  sa  drizza  tenor  las  disposiziuns  da  la  legislaziun chantunala dal persunal.  Art.  5 Indemnisaziun da las expensas 1 Expensas che resultan cun exequir l'activitad sco commembra u sco commember   da  la  regenza,  vegnan  indemnisadas  tenor  las  disposiziuns  da  la  legislaziun  chantunala dal persunal.  Art.  6 Entradas accessoricas 1 Las  entradas  accessoricas  da  substituziuns  en  il  senn  da  l'artitgel  41  da  la  constituziun chantunala1) tutgan a la cassa chantunala. Exceptadas da quai èn las   schurnadas e las indemnisaziuns da las expensas.  Art.  7 Prevenziun professiunala 1 Per la prevenziun professiunala vegnan las commembras ed ils commembers da la  regenza  assicurads  tar  la  cassa  da  pensiun  chantunala  dal  Grischun  (CP).  Las  contribuziuns e las prestaziuns sa drizzan tenor la lescha davart la cassa da pensiun   chantunala dal Grischun2).  Art.  8 Pensiun 1. prestaziuns  1 Suenter l'extrada or da la regenza exista in dretg supplementar sin ina pensiun per   vita duranta. La pensiun importa per mintga onn d'uffizi 3,5 pertschient dal salari   ch'è vegnì retratg sco ultim. Mintga onn d'uffizi cumenzà quinta sco onn cumplain. 2 Sch'ina  anteriura  commembra  u  sch'in  anteriur  commember  da  la  regenza  realisescha in'entrada da gudogn che surpassa – ensemen cun la pensiun – il salari   annual d'ina commembra u d'in commember en uffizi, sto la pensiun vegnir reducida  per l'import supplementar. Prestaziuns or da la prevenziun professiunala valan sco  entrada da gudogn, e quai per la valur da la renta. 3 Sch'ina commembra u sch'in commember da la regenza daventa cumplainamain   invalid durant la perioda d'uffizi, correspunda la prestaziun d'invaliditad a la pensiun  aspectativa. 4 La  renta  per  conjugals  importa  60  pertschient  da  la  pensiun  currenta  u  da  la  pensiun aspectativa.  1) DG 110.100 2) DG 170.450  2    http://www.gr-lex.gr.ch/data/170.450/rm http://www.gr-lex.gr.ch/data/110.100/rm    170.380   Art.  9 2. imputaziun d'autras prestaziuns d'assicuranza 1 Sch'igl exista – en cas d'ina invaliditad – il medem mument in dretg sin prestaziuns  da la CP e sin autras prestaziuns imputablas en il senn da l'artitgel  18 da la lescha  davart  la  cassa  da  pensiun  chantunala  dal  Grischun1),  vegn  la  pensiun  reducida  uschia  che  tut  ils  pajaments  ensemen  importan  maximalmain  60  pertschient  dal  salari ch'è vegnì retratg sco ultim. En cas ch'ina commembra u ch'in commember da  la  regenza  mora  en  uffizi,  importa  questa  limitaziun  50  pertschient  per  las  surviventas e per ils survivents.  Art.  10 3. finanziaziun 1 Las pensiuns e las prestaziuns conassicuradas vegnan finanziadas dal chantun en la  procedura da repartiziun.  Art.  11 4. ulteriuras disposiziuns 1 Dal rest valan las disposiziuns da la lescha davart la cassa da pensiun chantunala  dal Grischun2) confurm al senn. 2 Per il pajament da las prestaziuns procura la CP.  Art.  12 5. disposiziuns transitoricas 1 Las prestaziuns ch'èn resultadas tenor il dretg vegl na vegnan betg midadas. 2 La  summa  dals  apports  tschainsids  da  l'assicuranza  da  spargn  da  mintga  commembra u da mintga commember da la regenza en uffizi vegn transferida a sia   favur sco prestaziun da libra circulaziun a la CP. 3 Per ils onns d'uffizi ch'èn ademplids fin il mument che questa lescha entra en vigur,  vegn messa a quint a commembras ed a commembers da la regenza en uffizi ina   pensiun da 4 pertschient dal salari ch'è vegnì retratg sco ultim.  Art.  13 Referendum ed entrada en vigur 1 Questa lescha è suttamessa al referendum facultativ3). 2 La regenza fixescha il termin da l'entrada en vigur4).  1) DG 170.450 2) DG 170.450 3) Il termin da referendum è scadì ils 24 da schaner 2007. Entaifer quest termin n'èn vegnids   inoltrads nagins referendums. 4) messa en vigur retroactivamain cun CR dals 30 da schaner 2007 per il 1. da schaner 2007   3   http://www.gr-lex.gr.ch/data/170.450/rm http://www.gr-lex.gr.ch/data/170.450/rm   170.380    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2006 01-01-2007 relasch emprima versiun -  4       170.380   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2006 01-01-2007 emprima versiun -   5    	Art. 1 Salari annual 	Art. 2 Supplement presidial 	Art. 3 Supplements socials, prestaziuns en cas da mort 	Art. 4 Salari en cas d'impediment da la prestaziun da lavur 	Art. 5 Indemnisaziun da las expensas 	Art. 6 Entradas accessoricas 	Art. 7 Prevenziun professiunala 	Art. 8 Pensiun 1. prestaziuns 	Art. 9 2. imputaziun d'autras prestaziuns d'assicuranza 	Art. 10 3. finanziaziun 	Art. 11 4. ulteriuras disposiziuns 	Art. 12 5. disposiziuns transitoricas 	Art. 13 Referendum ed entrada en vigur  		2018-06-06T00:50:35+0200 	"7001 Chur" 	"Gesetzessammlung Kanton Graubünden"